Раздан (цæугæдон)

Разда́н ( [Hrazdán]) у цæугæдон Сомихы, Араксы галиу фæрсагдон (Къуары цæугæдоны бассейн).

Цæугæдоныл лæууынц сахартæ Севан, Раздан, Чаренцаван æмæ Сомихы сæйраг сахар Ереван. Раздан æмæ Касахы ’хсæн ис хох Араилер, денджызы æмвæзæдæй 2575,9 метр бæрзæнд.

 Географи 
Йæ дæргъ у 141 км, бассейны фæз Севаны цады фæзимæ иумæ — 7310 км², Разданы бассейны фæз хицæнæй — 2560 км².
Ратæдзы Севаны цадæй йæ цæгат-нуыгуылæн хайы, сахар Севаны цур. Йæ доны сæры цæуы хæххон дæлвæзыл хуссары ’рдæм, Ереванмæ. Йæ дæллаг хайы æрдыгæй цæуы Арарты фæзыл, хауы Араксмæ, Туркимæ арæныл.

 Номы этимологи 
Гæнæн ис æмæ йæ ном у зороастризмимæ баст, уый тыххæй æмæ цалынмæ сомихаг адæм чырыстон дин нæ райстой IV æнусы, уæдмæ сæм уыдис зороастризмы хицæн формæJ. R. Russell / Zoroastrianism in Armenia / Harvard University Press, 1987 аз — фарс 48

Æмрæстæджы Э. Грантовски куыд фыста, уымæ гæсгæ, ахæм этнонимтæ гæнæн ис æмæ фæзындысты Авестæмæ ’нæбардаргæ. Б. В. Техов ацы ном бæтты скифтимæБ. Техов / Скифы и Центральный Кавказ в VII—VI в. до н. э. / Наука, 1980 аз — фарс 14

Цæугæдоны номыл фыццаг хатт фембæлæн ис рагон сомихаг автортæм, Себеосмæ (формæйы Հուրազդան = Hurazdan) æмæ Мовсес Хоренацимæ (рагондæр формæйы Հրազդան = Hrazdan)Г. Хюбшман / Armenische Grammatik / Leipzig, 1897 аз — фарс 61

астæу|мини|700x700пкс|Панорамæ. Разданы цæугæдон

 Фиппаинæгтæ 

Категори:Сомихы цæугæдæттæ